༄༅།།སྔོན་ལུང་པ་ཞིག་ལ་རྒྱལ་པོ་དབང་ཕྱུག་དོན་ལྡན་ཟེར་བ་ཞིག་ལ།བློན་པོ་རིག་ལྡན་ཟེར་བ་ཞིག་ཡོད།ཉིན་ཞིག་རྒྱལ་པོ་ཕྱི་ལ་རི་མོ་འབྲི་བར་ཕྱིན།རྒྱལ་པོས་རི་མོ་བྲིས་ཚར་རྗེས་དེ་ལ་ཐག་རིང་པོ་ནས་ལྟ་དགོས་བསམ་ནས།ཁ་ཕྱིར་འཁོར་ནས་གོམ་པ་རྒྱག་གིན་རྒྱག་གིན་འགྲོ་དུས།གློ་བུར་དུ་བློན་པོ་རིག་ལྡན་གྱིས་ཁོང་གི་རི་མོ་ལ་རྡོ་ཡིས་གཞུས་པ་མཐོང་།རྒྱལ་པོ་ཤིན་ཏུ་ཐུགས་ཁྲོས་ནས་ཁྱོད་ཀྱིས་ག་རེ་བྱས་ནས་ངའི་རི་མོ་ལ་རྡོ་ཡིས་གཞུས་པ་ཡིན་ཞེས་འགྲོ་མཚམས་བཞག་ནས་སྐད་ཆ་དྲིས།བློན་པོ་རིག་ལྡན་གྱིས།རྒྱལ་པོ་ལགས།ཁྱེད་ཀྱི་རྒྱབ་ལ་གཟིགས་དང་ཞེས་ཞུས།རྒྱལ་པོས་རང་གི་རྒྱབ་ལ་ལྟ་དུས་མུ་མཐུད་དུ་རྒྱབ་ལ་གོམ་པ་གཅིག་སྤོས་པ་ཡིན་ན་རང་ཉིད་གཡང་སར་ལྷུང་ནས་ཤི་ཐག་ཆོད་ཡིན་པ་གཟིགས།དེ་ནས་བློན་པོ་རིག་ལྡན་ལ་གསེར་ཀེ་ལོ་གཅིག་གནང་།